UNTUK SIARAN SEGERA LSE SEAC-KRI Forum Malaysia Futures bincang potensi pembangunan mampan dan menyeluruh untuk Malaysia Siaran Media KUALA LUMPUR, 31 Mei 2023: Khazanah Research Institute (KRI) dan Saw Swee Hock Southeast Asia Centre dari London School of Economics and Political Science (LSE SEAC) sedang menganjurkan Forum Masa Depan Malaysia bermula hari ini di Kuala Lumpur. Forum selama dua hari ini menampilkan panelis terkemuka, para pembuat dasar, badan dan pemimpin pemikir, sebagai platform perbincangan secara kritikal untuk masa depan Malaysia. Forum mengenai 'masa depan' ini merupakan kesinambungan dari Forum Asia Tenggara 2023: Masa Depan Asia Tenggara yang telah dianjurkan oleh LSE SEAC pada 9 - 12 Mei 2023 di London. Forum ini dikendalikan dalam lima sesi merangkumi aspek-aspek berbeza mengenai Masa Depan Ekonomi, Masa Depan Bandar, Masa Depan Institusi, Masa Depan Digital, dan Masa Depan Sosio-Ekonomi. Setiap sesi menampilkan panelis terkemuka dari Asia Tenggara, termasuk dari Malaysia, Thailand, Jepun, Brunei Darussalam, Filipina, Singapura, dan Korea Selatan. Forum ini dihadiri oleh wakil-wakil dari pelbagai organisasi, termasuk dari jabatan kerajaan, akademik, masyarakat awam, industri swasta dan organisasi antarabangsa. Ucapan pembukaan oleh Tan Sri Nor Mohamed Yakcop, Pengerusi KRI memperincikan transformasi Malaysia yang menakjubkan. Sebagai negara yang sedang mendepani pelbagai cabaran dan peluang baharu merentasi pelbagai domain - Sosial, Ekonomi, Bandar, Institusi, dan Digital, pelbagai pihak berkepentingan dalam kalangan masyarakat, kerajaan, dan sektor swasta harus digerakkan untuk membawa negara ke landasan pertumbuhan yang lebih adil dan mampan. "Dengan kepelbagaian topik perbincangan dan kehadiran pelbagai pihak berkepentingan pada forum hari ini, saya yakin bahawa Forum Masa Depan ini akan memberikan sumbangan yang signifikan untuk membentuk perbincangan kebangsaan mengenai pertumbuhan dan pembangunan." menurut Tan Sri Nor Mohamed Yakcop, dalam ucapan pembukaan beliau pada forum tersebut pada pagi ini. "Kita sedang hidup dalam era Perang Dingin baharu... Kita menghadapi ancaman nyata perang kerana perang bukan lagi disebabkan oleh ketidakmampuan untuk menyelesaikan sesuatu perkara, tetapi ia disengajakan dengan berulang kali," kata Profesor Emeritus Jomo Kwame Sundaram, Felo Kanan KRI. Beliau turut berkongsi pelbagai perkembangan global yang berpotensi mengancam Malaysia - seperti kesan penyertaan negara dalam perjanjian perdagangan, penetapan peraturan "satu saiz untuk semua" oleh Pertubuhan Perdagangan Dunia (WTO), dan ketidakseimbangan kuasa dalam penyelesaian dan perundingan perselisihan antarabangsa. Page 1 of 4
Tidak lagi Kilang Asia tetapi Kilang dan Pasaran Asia Sesi Ekonomi Masa Depan membincangkan peluang dan cabaran yang diketengahkan oleh Pelaburan Langsung Asing (FDI) dan Rantaian Nilai Global (GVC). Sesi yang dikendalikan oleh Timbalan Pengarah Penyelidikan KRI, Nithiyananthan Muthusamy, bersama para panelis, iaitu Dr. Guanie Lim (National Graduate Institute for Policy Studies (GRIPS), Jepun), Profesor Dr. Pavida Pananond (Thammasat Business School, Thailand), Profesor Emeritus Dr. Tham Siew Yean (Universiti Kebangsaan Malaysia, UKM), dan Profesor Emeritus Tan Sri Dato' Seri Dr. Noor Azlan Ghazali (UKM Graduate Business School), berkongsi pandangan tentang bagaimana pertumbuhan pasaran di Asia Tenggara telah menghasilkan cabaran dan peluang baharu di rantau ini melalui penstrukturan semula aliran perdagangan. Ahli panel turut membahaskan tentang ketegangan geopolitik yang sedang berlaku telah memberi kesan kepada rantau ASEAN dalam GVC, seterusnya membincangkan langkah-langkah ke hadapan untuk bergerak ke arah industri dengan nilai tambah yang tinggi melalui penempatan strategik FDI, memacu inovasi dengan meningkatkan kompleksiti produk, serta memanfaatkan peluang yang muncul dari penyusunan semula rangkaian nilai. Memandu arah kerumitan perbandaran untuk masa depan bandar yang inklusif dan mampan Kepelbagaian sifat bandar dan cabaran yang dihadapi, serta keperluan untuk campur tangan dasar mencerminkan kerumitan ini (dari segi penyertaan pentadbiran hingga perubahan iklim) merupakan asas perbincangan tentang pendekatan pembentukan bandar yang inklusif dan mampan antara empat panelis terkemuka dalam sesi bertajuk Masa Depan Bandar, yang terdiri daripada Dr. Koh Sin Yee (Institute of Asian Studies (IAS)), Yin Shao Loong, Penyelidik Kanan KRI, Profesor Dr. Tim Bunnel (National University of Singapore (NUS)) dan Dr. Kristian Saguin (University of the Philippines), dan dikendalikan oleh Profesor Hyun Bang Shin, Pengarah LSE Saw Swee Hock Southeast Asia Centre (SEAC)). Ahli panel turut mengajukan keperluan untuk membina kesedaran mengenai cabaran-cabaran utama dalam bandar menerusi data dan bukti dalam perancangan dasar-dasar supaya diterima oleh masyarakat. Peranan kerajaan yang berubah seiring perubahan ekonomi Dalam sesi Masa Depan Institusi, para panelis telah membincangkan peranan kerajaan yang berkembang serta hubungannya dengan pasaran. Perbincangan mengenai peranan institusi ini melibatkan Profesor Dr. Chua Beng Huat (Yale-NUS College), Profesor Dr. Yeah Kim Leng (Jeffrey Cheah Institute Southeast Asia (JSI)), Dr. Kim Dong Soo (Korea Institute for Industrial Economic and Trade (KIET)), dan Dr. Sarena Che Omar (Timbalan Pengarah Penyelidikan KRI), dan dikendalikan oleh Yin Shao Loong. Sesi ini mengisyaratkan bahawa reformasi dan penyesuaian semula peranan kerajaan dalam mengatur pasaran, perlu seimbang dan berpandukan kekuatan serta keupayaan kedua-dua sektor. Jika berkesan, campur tangan kerajaan boleh memanfaatkan kedua-dua Page 2 of 4
masyarakat dan kerajaan, tetapi kegagalan untuk mengadaptasi dalam keadaan ekonomi yang sedang berkembang akan menyebabkan gangguan yang tidak diingini pada pasaran. Mengenai LSE SEAC Saw Swee Hock Southeast Asia Centre (LSE SEAC) adalah sebuah pusat akademik pelbagai disiplin, yang berpangkalan di London School of Economics and Political Science (LSE). LSE SEAC menjalankan penyelidikan, memudahkan perkongsian ilmu, dan mengatur acara diskusi berkaitan Asia Tenggara yang menyumbang kepada pemahaman yang lebih baik tentang kompleksiti kawasan tersebut. Mengenai Institut Penyelidikan Khazanah Institut Penyelidikan Khazanah (KRI) ialah sebuah badan pemikir dasar awam bebas yang berpangkalan di Malaysia. KRI menjalankan penyelidikan dan analisis mengenai pelbagai aspek ekonomi dan masyarakat, dengan memberi tumpuan untuk menjana pandangan dan cadangan untuk menyokong pembangunan Malaysia yang mampan dan inklusif. Untuk sebarang pertanyaan media, sila hubungi: Najyah Johar Ketua Pegawai Operasi Khazanah Research Institute 03-2705 6103 najyah.johar@krinstitute.org TAMAT Page 3 of 4
MENGENAI INSTITUT PENYELIDIKAN KHAZANAH (KRI) Khazanah Research Institute, yang ditaja oleh Yayasan Hasanah, adalah organisasi bukan untung dan diperbadankan sebagai syarikat yang diberi jaminan. Objektif Institut adalah untuk melakukan analisis dan penyelidikan mengenai isu- isu kritikal di negara serta memberi cadangan dasar berdasarkan kajiannya. Untuk maklumat lebih lanjut mengenai KRI, sila lawati Antara peranan KRI adalah: • menjalankan kajian dan analisis yang tidak berat sebelah berdasarkan fakta dan data mengadakan bengkel, meja bulat, persidangan dan ceramah untuk pakar subjek, pembuat dasar, cendiakawan dan orang awam yang berminat mendukung penemuan penyelidikan dan cadangan dasarnya. Ikuti KRI di media sosial untuk mengetahui tentang penyelidikan kami dengan lebih lanjut: @KRInstitute @KRInstitute or Khazanah Research Institute @krinstitute Page 4 of 4